Video: Slim plan vir nuuskierige woefeSkermgreep uit die video ŉ Video van ŉ heining, waar twee hondegesiggies skielik uit gate in die heining loer, vermaak talle kykers. Buiten om te gaan stap en etenstyd, is daar min dinge waarvoor honde so lief is as om nuwe vriende te maak. Hulle is gewoonlik baie opgewonde wanneer daar ŉ nuwe troeteldier of persoon in die omgewing is by wie hulle liefde kan kry – hulle ore staan regop, hulle sterte gaan sommer aan die waai en gewoonlik gesels hulle sommer ook lekker saam met my hul geblaffery. Erin Joyce, ŉ troeteldiereienaar, het geweet hoe lief haar viervoetige kinders daarvoor is om nuwe mense te sien, so sy het besluit om ŉ plan te beraam sodat hulle deur die heining na buite kan kyk. Sy het op die regte hoogte gate in die heining gesny sodat die nuuskierige woefe maklik kan loer wat in die straat aangaan. ŉ Video van die vrou, wanneer sy terugkeer huis toe en haar honde skielik hul snoete deur die gate druk, word wyd op sosiale media gedeel. Die video is oorspronklik deur @e.clare93 op TikTok gedeel. “My liefies verwelkom my by die huis,” het sy by die video geskryf. My darlings welcoming me home ???? #dog #dogs #welcomehome #peekaboo ♬ original sound – Erin Joyce